CELEX: 32009L0163
Language: hu
Date: 2009-12-22 00:00:00
Title: A Bizottság 2009/163/EU irányelve ( 2009. december 22.) az élelmiszerekben felhasználandó édesítőszerekről szóló 94/35/EK európai parlamenti és tanácsi irányelvnek a neotám tekintetében történő módosításáról (EGT-vonatkozású szöveg)

23.12.2009   
            
            
               HU
            
            
               Az Európai Unió Hivatalos Lapja
            
            
               L 344/37
            
         
      A BIZOTTSÁG 2009/163/EU IRÁNYELVE
   
   (2009. december 22.)
   az élelmiszerekben felhasználandó édesítőszerekről szóló 94/35/EK európai parlamenti és tanácsi irányelvnek a neotám tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 31. cikkére,
   az Európai Élelmiszerbiztonsági Hatósággal (EFSA) folytatott konzultációt követően,
   mivel:
   
               (1)
            
            
               Az élelmiszerekben felhasználandó édesítőszerekről szóló, 1994. június 30-i 94/35/EK európai parlamenti és tanácsi irányelv (2) meghatározza az Unióban használható édesítőszerek listáját és felhasználásuk feltételeit.
            
         
               (2)
            
            
               Az Európai Élelmiszerbiztonsági Hatóság (EFSA) értékelte a neotám, mint édesítőszer és ízfokozó biztonságosságát, és 2007. szeptember 27-én közzétette véleményét (3). Az anyag stabilitására és bomlástermékeire vonatkozó, valamint a toxikológiai adatok vizsgálata alapján az EFSA arra a következtetésre jutott, hogy a neotám édesítőszerként és ízfokozóként történő javasolt felhasználása nem jelent biztonsági kockázatot, és 0–2 mg/testtömegkilogramm/nap értékben határozta meg a megengedhető napi bevitelt (Acceptable Daily Intake, ADI). Az EFSA azt is megállapította, hogy mind a felnőttek, mind a gyermekek esetében a táplálkozással bekövetkező neotámterhelésre vonatkozó szigorú becslések alapján igen valószínűtlen, hogy a javasolt felhasználási szinteken meghaladnák a megengedhető napi bevitelt.
            
         
               (3)
            
            
               A neotám igen intenzív édesítőszer, melynek édesítőképessége a szacharózénak 7 000–13 000-szerese között mozog. A termékek széles skálájánál használható a szacharóz és más édesítőszerek helyettesítésére. A neotám magában és más édesítőszerekkel együtt is használható. Emellett a neotám módosíthatja az ételek és italok ízét.
            
         
               (4)
            
            
               A neotámnak a többi intenzív édesítőszer esetében jelenleg engedélyezett élelmiszer-ipari felhasználással azonos módon történő használatának engedélyezése céljából módosítani kell a 94/35/EK irányelv mellékletét. A neotámnak új E-számot kell adni, amely az E 961. Az új édesítőszer forgalomba hozatalának és felhasználásának megkönnyítése érdekében a Bizottság úgy rendelkezik, hogy azok a termékek, amelyek megfelelnek ezen irányelv előírásainak, az irányelv hatálybalépésének napjától forgalomba hozhatók.
            
         
               (5)
            
            
               A jogalkotás minőségének javításáról szóló intézményközi megállapodás (4) 34. pontjával összhangban a tagállamokat ösztönzik arra, hogy – a maguk számára, illetve az Unió érdekében – készítsék el saját táblázataikat, amelyekben a lehető legpontosabban bemutatják az irányelv és az azt átültető intézkedések közötti megfelelést, és hogy e táblázatokat tegyék közzé.
            
         
               (6)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 94/35/EK irányelv melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb […]-ig megfeleljenek. E rendelkezések szövegét haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   (3)   Azok a termékek, amelyek megfelelnek ezen irányelv előírásainak, az irányelv hatálybalépésének napjától forgalomba hozhatók.
   3. cikk
   Ez az irányelv az Európai Unió Hivatalos Lapjában való kihirdetését követő 20. napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2009. december 22-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 354., 2008.12.31., 16. o.
   
      (2)  HL L 237., 1994.9.10., 3. o.
   
      (3)  Az élelmiszer-adalékanyagok és élelmiszerekhez adott tápanyagforrások tudományos testületének az Európai Bizottság kérésére készített tudományos szakvéleménye a neotámról, mint édesítőszerről és ízfokozóról. The EFSA Journal (2007) 581., 1–43. o.
   
      (4)  HL C 321., 2003.12.31., 1. o.
   
      MELLÉKLET
      A 94/35/EK irányelv melléklete az alábbi E 961 bejegyzéssel egészül ki az E 959 bejegyzés után.
      
         
                     EK-szám
                  
                  
                     Név
                  
                  
                     Élelmiszer
                  
                  
                     Legnagyobb felhasználható mennyiség
                  
               
                     „E 961
                  
                  
                     Neotám
                  
                  
                     
                        Alkoholmentes italok
                     
                  
                  
                      
                  
               
                     Vízalapú ízesített italok, csökkentett energiatartalommal vagy hozzáadott cukor nélkül
                  
                  
                     20 mg/l
                  
               
                     Tej- és tejszármazék-alapú, illetve gyümölcsléalapú italok, csökkentett energiatartalommal vagy hozzáadott cukor nélkül
                  
                  
                     20 mg/l
                  
               
                     
                        Desszertek és hasonló termékek
                     
                  
                  
                      
                  
               
                     Vízalapú ízesített desszertek, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Tej- és tejszármazék-alapú készítmények, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Gyümölcs- és zöldségalapú desszertek, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Tojásalapú desszertek, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Gabonaalapú desszertek, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Zsíralapú desszertek, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     »Snack« termékek: különféle ízesítésű, közvetlenül fogyasztható, előre csomagolt, száraz, fűszeres, keményítőt tartalmazó termékek és bevonattal ellátott diófélék
                  
                  
                     18 mg/kg
                  
               
                     
                        Édességek
                     
                  
                  
                      
                  
               
                     Édesség hozzáadott cukor nélkül
                  
                  
                     32 mg/kg
                  
               
                     Kakaó- vagy szárítottgyümölcs-alapú édesség, csökkentett energiatartalommal vagy hozzáadott cukor nélkül
                  
                  
                     65 mg/kg
                  
               
                     Keményítőalapú édesség, csökkentett energiatartalommal vagy hozzáadott cukor nélkül
                  
                  
                     65 mg/kg
                  
               
                     Jégkrémhez való tölcsér vagy ostya, hozzáadott cukor nélkül
                  
                  
                     60 mg/kg
                  
               
                     
                        Essoblaten (étkezési ostya)
                  
                  
                     60 mg/kg
                  
               
                     Kakaó-, tej-, szárított gyümölcs- vagy zsíralapú kenhető készítmény, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Reggeli gabonamagvak 15 %-nál nagyobb rostanyag- és legalább 20 % korpatartalommal, csökkentett energiatartalommal és hozzáadott cukor nélkül
                  
                  
                     32 mg/kg
                  
               
                     Leheletfrissítő cukorkák, hozzáadott cukor nélkül
                  
                  
                     200 mg/kg
                  
               
                     Erősen ízesített frissítő torokpasztillák, hozzáadott cukor nélkül
                  
                  
                     65 mg/kg
                  
               
                     Rágógumi, hozzáadott cukor nélkül
                  
                  
                     250 mg/kg
                  
               
                     Tábla formájú, csökkentett energiatartalmú édesség
                  
                  
                     15 mg/kg
                  
               
                     Almabor és körtebor
                  
                  
                     20 mg/l
                  
               
                     Alkoholmentes ital és sör, almabor, körtebor, szeszes italok vagy bor keverékéből álló italok
                  
                  
                     20 mg/l
                  
               
                     15 térfogatszázaléknál kisebb alkoholtartalmú szeszes italok
                  
                  
                     20 mg/l
                  
               
                     Alkoholmentes vagy legfeljebb 1,2 térfogatszázalék tényleges alkoholtartalmú sör
                  
                  
                     20 mg/l
                  
               
                     Asztali sör (»Bière de table/Tafelbier/Table beer«), az eredeti extrakttartalom nem haladhatja meg a 6 %-ot, kivéve a felső erjedésű egyszerű sört (»Obergäriges Einfachbier«)
                  
                  
                     20 mg/l
                  
               
                     Sörök, 30 milliekvivalens NaOH-ban kifejezett minimális savtartalommal
                  
                  
                     20 mg/l
                  
               
                     »Oud bruin«-típusú barna sörök
                  
                  
                     20 mg/l
                  
               
                     Csökkentett energiatartalmú sör
                  
                  
                     1 mg/l
                  
               
                     Fagyasztott állapotban fogyasztandó készítmények, csökkentett energiatartalommal és hozzáadott cukor nélkül
                  
                  
                     26 mg/kg
                  
               
                     Gyümölcskonzerv, csökkentett energiatartalommal vagy hozzáadott cukor nélkül
                  
                  
                     32 mg/kg
                  
               
                     Csökkentett energiatartalmú dzsem, zselé és gyümölcsíz
                  
                  
                     32 mg/kg
                  
               
                     Csökkentett energiatartalmú gyümölcs- és zöldségkészítmény
                  
                  
                     32 mg/kg
                  
               
                     Édes-savanyú gyümölcs- és zöldségkonzervek
                  
                  
                     10 mg/kg
                  
               
                     
                        Feinskostsalat (csemegesaláta)
                  
                  
                     12 mg/kg
                  
               
                     Édes-savanyú halkonzervek vagy félkonzervek, és halból, héjas és puhatestű víziállatból készült marinált termékek
                  
                  
                     10 mg/kg
                  
               
                     Csökkentett energiatartalmú levesek
                  
                  
                     5 mg/l
                  
               
                     Mártások
                  
                  
                     12 mg/kg
                  
               
                     Mustár
                  
                  
                     12 mg/kg
                  
               
                     Különleges táplálkozási igényeket kielégítő finom pékáru
                  
                  
                     55 mg/kg
                  
               
                     Testtömeg-csökkentésre szolgáló, csökkentett energiatartalmú étrendben történő felhasználásra szánt élelmiszerek az 1996/8/EK irányelv meghatározása szerint
                  
                  
                     26 mg/kg
                  
               
                     Különleges gyógyászati célokra szánt diétás élelmiszerek az 1999/21/EK irányelv meghatározása szerint
                  
                  
                     32 mg/kg
                  
               
                     Folyékony táplálékkiegészítők a 2002/46/EK irányelv meghatározása szerint
                  
                  
                     20 mg/kg
                  
               
                     Szilárd táplálékkiegészítők a 2002/46/EK irányelv meghatározása szerint
                  
                  
                     60 mg/kg
                  
               
                     Vitamin- és/vagy ásványielem-alapú, szirup típusú vagy rágható táplálékkiegészítők a 2002/46/EK irányelv meghatározása szerint
                  
                  
                     185 mg/kg
                  
               
                     Asztali édesítőszerek
                  
                  
                     
                        quantum satis”